छात्रावास भवन का निरीक्षण किया
कलेक्टर ने किया जनकल्याण शिविरों का निरीक्षण
जिलाकलेक्टर ने कहा है कि दीनदयाल जनकल्याण शिविरों का उद्देश्य आम आदमी की समस्याओं का निकारण करना है। ताकि लोगों को सरकारी योजनाओं का समय पर लाभ मिल सके। शुक्रवार को पपुरना और रामकुमारपुरा पंचायतों पर जनसुनवाई कर उन्होंने कहा कि सरकार के 13 विभाग आम आदमी के घर पर दस्तक दे रहे हैं। जिला परिषद सीईओ जेपी बुनकर ने कहा कि शिविरों के माध्यम से लोगों को राहत मिलनी चाहिए। उन्होंने कहा कि आखिरी व्यक्ति की समस्या के निस्तारण के बाद ही शिविर का समापन किया जाए। इस अवसर पर खाद्य सुरक्षा के 340, पालनहार के दो तथा पेंशन के तीन आवेदन स्वीकार किए गए। चिकित्सा विभाग की टीम ने 46 मरीजों का उपचार किया। पशुपालन विभाग की टीम ने 154 पशुओं का टीकाकरण किया।
शिविर में प्रधान से सड़क बनवाने की मांग
गुढ़ागौड़जी | बजावारावत का गांव में शुक्रवार को दीनदयाल उपाध्याय जनकल्याण शिविर लगाया गया। शिविर में प्रधान सविता खरबास को सरपंच बुधराम सैनी, पूर्व सरपंच दीनदयाल मीणा, भागुराम सैनी, रामावतार शर्मा, ताराचंद शर्मा आदि ने बजावा से गुमाना का बास तक सड़क बनाने का ज्ञापन सौंपा। शिविर में पेंशन, आधार कार्ड, खाद्य सुरक्षा आदि के कार्य निपटाए गए। शिविर में एसडीएम भावना शर्मा, बीडीओ बीएल मीणा, पटवारी रामचंद्र, कनिष्ठ लिपिक महेश मौजूद थे।
गुढ़ागौड़जी
खेतड़ी
खेतड़ी| जिलाकलेक्टर प्रदीप बोरड़ ने शुक्रवार को राजकीय विवेकानंद पीजी काॅलेज का दौरा किया। इस दौरान उन्होंने कहा कि जिले भर के सरकारी काॅलेजों में कलेक्टर की क्लास नाम से प्रतियोगी परीक्षाओं की तैयारी के लिए निशुल्क कोचिंग शुरू की जा रही है। जिला मुख्यालय से इसकी शुरूआत हो चुकी है। उनकी मंशा है कि उपखंड स्तर के काॅलेजों के व्याख्यता अपने अनुभवों का लाभ आने वाली पीढ़ी को दें। उन्होंने बताया कि खेतड़ी एसडीएम देवेंद्र बासु इसके कॉर्डिनेटर होंगे। काॅलेज प्रबंधन का सहयोग करेंगे। कलेक्टर ने काॅलेज परिसर में निर्माणाधीन छात्रावास भवन का निरीक्षण किया और जल्द काम पूरा करने के निर्देश दिए। काॅलेज स्टाफ के साथ बैठक में कलेक्टर ने वंचित युवा मतदाताओं का सूची में नाम जुड़वाने की अपील की।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva